b'\n_START_ARTICLE_\n\xc5\xbdvingi\xc5\xb3 herbas\n_START_SECTION_\nApra\xc5\xa1as\n_START_PARAGRAPH_\nHerbo skydo raudoname lauke auksin\xc4\x97 ietis su sidabriniu ietigaliu, vir\xc5\xa1 kurio \xc4\xaf\xc5\xbeambiu kry\xc5\xbeiumi guls\xc4\x8diai sukry\xc5\xbeiuoti sidabriniai kardas ir kalavijas su auksiniais efesais. Ginkl\xc5\xb3 rankenos kair\xc4\x97je skydo pus\xc4\x97je. Ginklai apjuosti \xc5\xbealiu laur\xc5\xb3 vainiku su auksin\xc4\x97mis uogomis.\n_START_SECTION_\nIstorija\n_START_PARAGRAPH_\n\xc5\xbdvingiai buvo vals\xc4\x8diaus ir didelio dvaro centras, pro j\xc4\xaf \xc4\x97jo pasienio prekybos keliai. 1744\xc2\xa0m. Zigmantas Vaza valdovo dekretu leido ketvirtadieniais rengti turgus, o 1792\xc2\xa0m. gegu\xc5\xbe\xc4\x97s 15 d. Stanislovas Augustas \xc5\xbdvingiams suteik\xc4\x97 Liustracijos privilegij\xc4\x85. Joje ra\xc5\xa1oma: \xe2\x80\x9ekad tas miestas tiek teismo, tiek miesto valdymo reikaluose, tvirtindamas i\xc5\xa1ra\xc5\xa1us ir kitus ra\xc5\xa1tus, patirt\xc5\xb3 tikr\xc4\x85 garb\xc4\x99 ir did\xc5\xbeiuot\xc5\xb3si atskiru nuo kit\xc5\xb3 miest\xc5\xb3 herbu, jam suteikiame tok\xc4\xaf herb\xc4\x85, kaip \xc4\x8dia yra nupie\xc5\xa1tas, tai yra lauro vainiku apjuostus kalavij\xc4\x85, iet\xc4\xaf ir kard\xc4\x85.\xe2\x80\x9c Raudoname lauke buvo pavaizduota ietis ietigaliu auk\xc5\xa1tyn su dviem guls\xc4\x8diai sukry\xc5\xbeiuotais kardais smaigaliais \xc4\xaf heraldin\xc4\x99 de\xc5\xa1in\xc4\x99 pus\xc4\x99._NEWLINE_Ta\xc4\x8diau jau po LDK ir Lenkijos padalijimo jis buvo pamir\xc5\xa1tas. Tik 1912\xc2\xa0m. istorikas Janas Obstas, tyrin\xc4\x97damas Lietuvos metrik\xc4\x85, aptiko \xc5\xbdvingi\xc5\xb3 herbo pie\xc5\xa1in\xc4\xaf._NEWLINE_Istorin\xc4\xaf herb\xc4\x85 atk\xc5\xabr\xc4\x97 dailininkas Arvydas Ka\xc5\xbedailis. Lietuvos Respublikos Prezidentas herb\xc4\x85 2009\xc2\xa0m. kovo 23 d. patvirtino dekretu Nr. 1K-1751.'